OzLabs/hebrew-wiki-articles huggingface dataset:
כריסטופר פטרסון

כריסטופר פול פטרסון (באנגלית: Kristoffer Paul Peterson; נולד ב-28 בנובמבר 1994) הוא כדורגלן שוודי המשחק בעמדת הקיצוני השמאלי בפורטונה סיטארד מליגת העל ההולנדית.

==קריירה==
פטרסון נולד וגדל בגטבורג, שוודיה. לאחר שהחל לשחק כדורגל במחלקת נוער מקומית, ב-2011 עבר פטרסון למחלקת הנוער של ליברפול,<ref></ref> ולקראת עונת 2013/2014 החל להתאמן גם עם סגל הקבוצה הבוגרת. ב-28 בנובמבר 2013, יום הולדתו ה-19, הושאל לטרנמיר רוברס מהליגה השלישית.<ref></ref> הוא ערך את הופעת הבכורה שלו יומיים לאחר מכן, בניצחון קבוצתו 2–1 על קולצ'סטר יונייטד.<ref></ref> בינואר 2014 חתם על הארכת חוזה,<ref></ref> אך לא שיחק בקבוצה הבוגרת. במשחקי קדם עונת 2014/2015 שיחק עם הקבוצה הבוגרת, ואף כבש פעמיים,<ref></ref><ref></ref> אך ב-27 באוגוסט 2014 חתם על חוזה לארבע עונות באוטרכט מליגת העל ההולנדית.<ref></ref>

ב-7 בינואר 2016 הושאל לרודה עד לתום העונה. ב-26 בינואר 2017 חתם בהראקלס אלמלו על חוזה לשנתיים וחצי, עם אופציה לעונה נוספת.<ref></ref> בספטמבר 2018 נבחר לשחקן החודש בליגת העל ההולנדית. ב-2 באוגוסט 2019 חתם בסוונסי סיטי מהצ'מפיונשיפ,<ref></ref> אותה אימן סטיב קופר, שאימן אותו בקבוצת הנוער של ליברפול. יום לאחר מכן ערך את הופעת הבכורה שלו, בניצחון 2–1 על האל סיטי,<ref></ref> וב-28 באוגוסט 2019 כבש את שער הבכורה שלו בקבוצה, בניצחון קבוצתו 6–0 על קיימברידג' יונייטד בגביע הפוטבול ליג.<ref></ref> ב-20 בינואר 2020 הושאל לאוטרכט עד לתום העונה. ב-5 באוקטובר 2020 חתם לשלוש עונות בפורטונה דיסלדורף, היורדת הטרייה ל.<ref></ref><ref></ref>

ב-21 ביוני 2023 חתם לשלוש שנים בהפועל באר שבע מליגת העל.

ב-9 בינואר 2024 חתם על חוזה לשנתיים וחצי בפורטונה סיטארד מליגת העל ההולנדית <ref></ref>

===קריירת נבחרות===
לאחר ששיחק בכל הנבחרות הצעירות של שוודיה, ב-16 באוקטובר 2018 ערך את הופעתו היחידה בנבחרת הבוגרת, כשנכנס כמחליפו של אוסקר הילמרק בדקה ה-81, בתיקו 1–1 במשחק ידידות נגד .<ref></ref><ref></ref><ref></ref>

==תארים==
;אישי
* שחקן החודש של ליגת העל ההולנדית (1): ספטמבר 2018

==קישורים חיצוניים==

==הערות שוליים==

קטגוריה:כדורגלנים שוודים
קטגוריה:חלוצי כדורגל שוודים
קטגוריה:גטבורג: כדורגלנים
קטגוריה:כדורגלני ליברפול
קטגוריה:כדורגלני טרנמיר רוברס
קטגוריה:כדורגלני אוטרכט
קטגוריה:כדורגלני רודה
קטגוריה:כדורגלני הראקלס אלמלו
קטגוריה:כדורגלני סוונסי סיטי
קטגוריה:כדורגלני פורטונה דיסלדורף
קטגוריה:כדורגלני הפועל באר שבע
קטגוריה:כדורגלנים זרים בישראל
קטגוריה:ספורטאים שוודים באנגליה
קטגוריה:ספורטאים שוודים בהולנד
קטגוריה:ספורטאים שוודים בגרמניה
קטגוריה:ספורטאים שוודים בישראל
קטגוריה:שוודים שנולדו ב-1994
קטגוריה:כדורגלני פורטונה סיטארד
בייסליין

בייסליין הוא מונח המתאר שימוש בסוגות מוזיקליות רבות, כגון בלוז, ג'אז, פאנק, דאב ומוזיקה אלקטרונית, פולק או מוזיקה קלאסית עבור החלק האינסטרומנטלי הנמוך או המושמע (בג'אז ובכמה צורות של מוזיקה פופולרית) שמבוצע בדרך על מספר כלי חטיבת קצב, כגון גיטרת בס, קונטרבס, צ'לו, טובה או כלי מקלדת (פסנתר, אורגן האמונד, אורגן חשמלי או סינתיסייזר).<ref name=":0"></ref>

שני הסוגים העיקריים של בייסליין הם:<ref name=":0" />

* וולקינג בס (Walking bass) – סגנון הנפוץ במוזיקת בארוק, וכן בג'אז, בלוז ורוקבילי. בדרך כלל סגנון זה מורכב מתווים לא מסונכרנים בעלי ערך שווה, בדרך כלל תווים ברבעים. סגנון זה מבוצע בדרך כלל על קונטרבס או גיטרת בס חשמלית, אם כי מבוצע גם על משלב נמוך של פסנתר, אורגן האמונד וטובה.<ref></ref><ref></ref><ref name="Building"></ref>
* בס ראן (Bass run) או בס ברייק (Bass break) – ברייק או פיל אינסטרומנטלי קצר הניתן לכלי הנגינה. סגנון זה שונה מהבייסליין הרגיל מבחינת המשלב, הגוון והסגנון המלודי של סגנון זה. סגנון זה עשוי להיבצע על ידי המבצע או המעבד לפני הופעה או אפילו אלתור מוזיקלי על הבמה, בין היתר בשימוש סולמות מוזיקליים, ארפג'ו וריפים סטנדרטיים. במקרים מסוימים, סגנון זה כולל אפילו טכניקות וירטואזיות, כגון מעברים מהירים או צלילים גבוהים. ככל הידוע, סגנון זה יוצר לראשונה על ידי המוזיקאי האמריקאי, ג'ון פיליפ סוזה, אם כי ייתכן ונוצר אפילו מוקדם יותר.<ref name="van der Merwe 1989 283"></ref> סגנון זה מתחלק גם ל-3 קטגוריות: אלקטריק בס (Electric bass), דאבל בס (Double bass) ווינד בס (Wind bass).

== לקריאה נוספת ==
<div class="mw-content-ltr">
* 
* 
* 
* 
* 
</div>

== הערות שוליים ==

קטגוריה:בס
תומאס פרנק

תומאס פרנק (בדנית: Thomas Frank; נולד ב-9 באוקטובר 1973) הוא מאמן כדורגל דני המאמן את ברנטפורד.

==קריירה==
לאחר ששיחק תקופה קצרה ככדורגלן חובב, החל לאמן הצטרף לצוות המקצועי של מספר מועדונים מקומיים, כשבחלקם אימן את הקבוצות הצעירות. ביולי 2008 מונה למאמן נבחרות דנמרק עד גיל 16 ועד גיל 17. בשנת 2011 הוביל את הנבחרת עד גיל 17 לחצי גמר אליפות אירופה, בו הודחה על ידי גרמניה. ב-2012 מונה למאמן הנבחרת עד גיל 19, כשבמקביל סייע גם לנבחרות הנשים הצעירות.

ב-10 ביוני 2013 מונה למאמן ברונדבי, מליגת העל הדנית. בשתי עונותיו בקבוצה היא סיימה במקומות הרביעי והחמישי, ולא הצליחה להעפיל לשלב הבתים של הליגה האירופית. פרנק התפטר ב-9 במרץ 2016, לאחר שנחשף כי יו"ר המועדון העביר עליו ביקורת חריפה בפורומים של אוהדים תחת שם בדוי.

ב-9 בדצמבר 2016 הצטרף לברנטפורד מהצ'מפיונשיפ כעוזר מאמן, תחת המאמן דין סמית'. ב-16 באוקטובר 2018, לאחר עזיבתו של המאמן הראשי דין סמית', מונה פרנק לתפקיד המאמן הראשי. במשחקיו הראשונים כמאמן השיג רק ניצחון אחד ב-10 משחקים, אך לאחר מכן הצליח לייצב את הקבוצה והיא סיימה את העונה במקום ה-11. בינואר 2020 האריך את חוזהו במועדון בשלוש עונות וחצי. את עונת 2019/2020 בצ'מפיונשיפ סיימה הקבוצה במקום השלישי, אך הפסידה לפולהאם במשחק על העלייה לפרמייר ליג. בסוף אוקטובר 2020 הגיע ל-100 משחקים כמאמן הקבוצה, והחזיק באחוז ההצלחה הגבוה ביותר בהיסטוריה של המועדון למאמן שאימן 100 משחקים לפחות.

את עונת 2020/2021, בה רשמה הקבוצה ריצה של 21 משחקי ליגה ללא הפסד והגיעה לראשונה בהיסטוריה שלה לחצי גמר גביע הפוטבול ליג, סיימה הקבוצה שוב במקום השלישי, אך הפעם ניצחה את סוונסי סיטי במשחק העלייה, והעפילה לליגה הבכירה אחרי 74 שנים. בינואר 2022 האריך את חוזהו במועדון בשלוש עונות וחצי. את עונת 2020/2021 סיימה הקבוצה במקום ה-13. באוקטובר 2022 הגיע ל-200 משחקים כמאמן הקבוצה, ורשם את רקורד הניצחונות הטוב ביותר בהיסטוריית המועדון למאמן שאימן 200 משחקים. בדצמבר 2022 האריך את חוזהו במועדון בארבע עונות וחצי. את עונת 2022/2023 סיימה הקבוצה במקום התשיעי, לאחר שבמהלך העונה רשמה רצף של 12 משחקים והייתה הקבוצה היחידה בליגה שניצחה פעמיים את מנצ'סטר סיטי, אלופת הליגה ואלופת אירופה.

==תארים==
;אישי
* מאמן השנה של התאחדות הכדורגל הדנית (2): 2020, 2022
* מאמן החודש בצ'מפיונשיפ (2): יוני 2020, דצמבר 2020

==קישורים חיצוניים==

==הערות שוליים==

קטגוריה:מאמני כדורגל דנים
קטגוריה:מאמני ברונדבי
קטגוריה:מאמני ברנטפורד
קטגוריה:דנים שנולדו ב-1973
Cartoon Network (אמריקה הלטינית)

Cartoon Network הוא ערוץ טלוויזיה לילדים ונוער בתשלום בבעלות וורנר מדיה שהוקם ב-30 באפריל 1993. הוא מהווה גרסה של רשת Cartoon Network המיועדת לקהל באמריקה הלטינית.

== היסטוריה ==
הערוץ החל לפעול בארגנטינה והיה ערוץ ילדים הראשון שפעל 24 שעות. התוכניות כללו יצירות של האנה-ברברה, MGM ואחים וורנר. ההבדל היחיד משידורים של ערוץ האם היו בשפה הספרדית של השידור. בשנת 1996 הערוץ החל לשרד תוכניות נפרדות.

בשנת 2001 הוקם ערוץ-אחות Boomerang אליו הועברו כל הסרטים של האנה-ברברה.

בשנת 2002 החלו שידורי Toonami, רצועת שידור ליילית שכללה בעיקר אנימה. בשנת 2004 שידורי הרצועה צומצמו לטובת שידורי "Adult Swim". בשנת 2007 השידור הופסק, אך בשנת 2020 חודש תוך שיתוף פעולה עם "קראנצ'ירול". בין היתר התוכניות, רצועה זו כללה שידורי "דרגון בול סופר". בשנת 2022 שידורי הרצועה הופסקו.

בשנת 2004 החלו שידורי "בית פוסטר לחברים דמיוניים".

בשנת 2009 הערוץ יזם סדרה בפורטוגזית "As Aventuras de Gui & Estopa".

בשנת 2012 החלו שידורי סדרת טלוויזיה La CQ. בשנת 2014 הערוץ היה שותף ליצירת "פאוור ריינג'רס מגה פורס".

בשנת 2018 לכבוד 25 שנים לערוץ נערכו שידורים מיוחדים.

שידורי הערוץ כוללים שירות לסמארטפונים.

==מתכונת שידורים==
כל השידורים מועברים מאטלנטה ב-5 מקבצים:

* מקסיקו. מרכז אזורי במקסיקו סיטי
* קולומביה, ונצואלה, מרכז אמריקה ואזור הקריבים. מרכז אזורי בבוגוטה.
* צ'ילה, פרו, אקואדור ובוליביה. מרכז אזורי בסנטיאגו דה צ'ילה
* ארגנטינה, פרגוואי, אורוגוואי. מרכז אזורי בבואנוס איירס.
* ברזיל (שידורים בפורטוגזית). מרכז אזורי בסאו פאולו

==קישורים חיצוניים==
* 

קטגוריה:וורנר מדיה
קטגוריה:ערוצי טלוויזיה אמריקאיים
קטגוריה:ערוצי טלוויזיה לילדים
גיבתון ערמוני

גִּבְּתוֹן עַרְמוֹנִי (שם מדעי: Emberiza rutila) הוא מין של ציפור שיר ממשפחת הגיבתוניים המצוי במזרח האזור הפלארקטי.

בישראל הוא מזדמן נדיר ביותר: התצפית היחידה הייתה של פרט שנלכד במהלך פעילות טיבוע ציפורים בפארק הצפרות באילת ב-3 בנובמבר 2021.<ref></ref>

== טקסונומיה ואטימולוגיה ==
שם הסוג Emberiza מגיע מגרמנית העתיקה מהמילה Embritz, שמשמעותה גיבתון.<ref name="job145">Jobling (2010) p. 145.</ref> שם המין הספציפי rutila מגיע מלטינית ומשמעותו זהוב, אדום, או ערמוני.<ref></ref>

זהו מין מונוטיפי, כלומר לא הוגדרו תת-מינים שונים.<ref name=":0"></ref>

== תיאור ==
זהו גיבתון קטן וביישן, הנצפה בדרך-כלל מבעד לסבך של צמחייה עבותה בשיחים. אורכו 14–15 ס"מ, ומשקלו 12–24 גרם.<ref name=":0" /> לזכרים בלבוש קיץ יש חזה ובטן הצבועים בצהוב בולט עם פספוס חלש בצדדים, וראש וחלקים עליונים בצבע חום-ערמוני. זנבו קצר למדי עם מעט צבע לבן או ללא לבן כלל בנוצות החיצוניות. הזכרים בלבוש חורף דומים אך דהויים יותר, כשהצבע הערמוני מוסתר בחלקו על ידי שוליים בהירים של הנוצות. לנקבה צבע חום עמום ברובו עם פספוס כהה מעל ואילו החלקים התחתונים בצבע צהוב חיוור. השת בצבע ערמוני דהוי והגרון צהבהב. המקור ורדרד חיוור וחלקו העליון כהה.

השירה משתנה וגבוהה, מבוצעת מעמדה נמוכה בעץ. הקריאה היא "זיק" קצר, בדומה לקריאתו של הגבתון הגמדי.

== תפוצה ואקולוגיה ==
הגיבתון הערמוני מקנן בסיביר, בצפון מונגוליה ובצפון-מזרח סין. הוא נודד למרחקים ארוכים, חורף בדרום סין, דרום-מזרח אסיה וצפון-מזרח הודו. ישנן מספר תצפיות באירופה, אך חלקן מיוחסות לפליטי שבי ולא למזדמנים אמיתיים. במהלך עונת הקינון הוא מעדיף יער פתוח עם שפע של מחסות קרקעיים ושיחים. פרטים חורפים ונודדים נצפים בשטחים חקלאיים, באזורי שיחים ובשולי חורשים. הוא ניזון מפרוקי-רגליים וזרעים.

== סטטוס ==
זהו מין בעל תפוצה נרחבת ואוכלוסייה גדולה ויציבה, ולכן ה-IUCN מסווג אותו במצב שימור "ללא חשש".<ref></ref>

==גלריה==
<gallery mode="nolines" heights="250">
קובץ:Chestnut Bunting - Thailand S4E9178 (23024346739).jpg|זכר בתאילנד
קובץ:Emberiza rutila MHNT.ZOO.2010.11.219 Mongolie.jpg|ביצי גיבתון ערמוני, אוסף מוזיאון טולוז
קובץ:Emberiza rutila Fauna Japonica.jpg|איור משנת 1842
</gallery>

== לקריאה נוספת ==
* 
* יפתח כרמלי, [https://www.teva.org.il/4255 הסיפור העצוב של הציפור שנצפתה לראשונה בישראל], באתר החברה להגנת הטבע, 7 בנובמבר 2021

== קישורים חיצוניים ==

* [https://ebird.org/species/chebun1 תצפיות, קטעי וידאו, תמונות וקולות של גיבתון ערמוני], באתר eBird
* [https://xeno-canto.org/species/Emberiza-rutila הקלטות אודיו של גיבתון ערמוני], באתר xeno-canto

== הערות שוליים ==

קטגוריה:בעלי חיים שתוארו ב-1776
קטגוריה:טקסונים שתוארו בידי פטר סימון פאלאס
קטגוריה:מונגוליה: עופות
קטגוריה:גיבתוניים
קטגוריה:ארץ ישראל: גיבתוניים
קטגוריה:סין: עופות
קטגוריה:רוסיה: עופות
קטגוריה:סיביר: עופות
קטגוריה:קוריאה הדרומית: עופות
קטגוריה:קוריאה הצפונית: עופות
קטגוריה:תאילנד: עופות
קטגוריה:מיאנמר: עופות
קטגוריה:נפאל: עופות
קטגוריה:הודו: עופות
קטגוריה:טאיוואן: עופות
קטגוריה:לאוס: עופות
קטגוריה:וייטנאם: עופות
פרס המוזיקה של MTV אירופה לאמן הקיי-פופ הטוב ביותר

פרס המוזיקה של MTV אירופה לאמן הקיי-פופ הטוב ביותר מוענק מאז 2021. זוהי אחת מהקטגוריות האסיאתיות הנוכחיות של הטקס יחד עם והמופע הקוריאני הטוב ביותר, אם כי הוא הפרס הראשון המתגמל אמנים במוזיקת הקיי-פופ כז'אנר מוזיקלי, ולא כלאום.

== זוכים ומועמדים ==
† מציין זכייה בו זמנית בקטגוריית פרס הווידאו קליפים של MTV לקליפ הקיי-פופ הטוב ביותר.

‡ מציין מועמדות בו זמנית בקטגוריית פרס הווידאו קליפים של MTV לקליפ הקיי-פופ הטוב ביותר.
{| class="mw-collapsible toccolours" width="50%"
! style="width:10%;" |<big>שנות ה-2020</big>
|-
! align="center" |2021
|- style="background:#B0C4DE"
|BTS †
|-
|ליסה
|-
|מונסטה X ‡
|-
|
|-
|רוזה
|-
|טווייס ‡
|-
!2022
|- style="background:#B0C4DE"
|ליסה †
|-
|בלאקפינק
|-
|BTS ‡
|-
|איצי ‡
|-
|סבנטין ‡
|-
|טווייס ‡
|-
!2023<ref name=":0"></ref>
|- style="background:#B0C4DE"
|ג'ונגקוק
|-
|ניו-ג'ינס
|-
|
|-
|סבנטין ‡
|-
|סטריי קידס †
|-
| ‡
|}

== ראו גם ==
* פרס הווידאו קליפים של MTV לקליפ הקיי-פופ הטוב ביותר
* 
* פרס המוזיקה של MTV אירופה למופע הקוריאני הטוב ביותר

==הערות שוליים==

קטגוריה:קטגוריות פרסי המוזיקה של MTV אירופה
פרליגטור

פרליגטור (שם מדעי: Paralligator; מילולית: "קרוב לאליגטור") הוא סוג זוחל דמוי-תנינאי גדול, אשר התקיים במשך הקרטיקון העליון של מונגוליה שלפני 96 עד 70 מיליון שנה מזמננו (במשך הקנומן עד המאסטריכט).

המאובנים של דמוי-תנינאי זה התגלו בתצורות ביאן שירן ובתצורות נמגט שבמונגוליה. הסוג תואר למדע בידי החוקר Konzhukova ב-1954 ונכללו בו 2 מינים: Paralligator gradilifrons ו-Paralligator major, כשבעבר נכללו בסוג גם המינים המוטלים בספק: Paralligator sungaricus ו-Paralligator ancestralis, שהתגלו בסין אך כיום שרידיהם נחשבים ללא מזוהים מספיק כדי להיכלל כעצמאיים.

הזוחל הגיע לאורך של 4 מטרים וככל הנראה היה טורף-על באזור מחייתו. מבנה לסתותיו היו עבות כשל אליגטור אך הגולגולת הייתה חסרת התמחות למארב תת-מיימי אמפיבי, כך שמניחים שהזוחל צד יצורים קשי שריון כסרטנים, צדפות וחלזונות ואולי גם גיוון בחולייתנים איטיים. סוג זה קרוב מאוד לשמוסוכוס מאותו אזור.

==קישורים חיצוניים==

קטגוריה:מאובני טקסונים שתוארו ב-1954
קטגוריה:בעלי חיים שחיו בקרטיקון עליון באסיה
קטגוריה:דמויי תנינאים מהקרטיקון
אצטדיון ויקטור טדסקו

אצטדיון וקיטור טדסקו הוא אצטדיון הממוקם בחאמרון, מלטה. זהו מגרשו הביתי של מועדון הכדורגל חאמרון ספרטנס, שמשחק בליגת העל המלטזית. משטח הדשא הוא סינתטי.<ref></ref>

האצטדיון נבנה במקור בשנות השמונים, הפך לאצטדיון פעיל בשנת 1996, וחודש בשנת 2008. האצטדיון מכיל 1,962 מקומות ישיבה וכ-6,000 מקומות בסך הכל.<ref></ref> האצטדיון משמש גם כמגרש האימונים של הקבוצה, ומלבד זאת הוא משמש גם את כל קבוצות הנוער של המועדון. באצטדיון יש גם בר, משרדים של הקבוצה ומגרש כדורגל חמש-על-חמש.

האצטדיון מארח לפעמים גם משחקים מליגות הכדורגל השנייה והשלישית, ואף משחקי רוגבי ליג.

==קישורים חיצוניים==

* 

==הערות שוליים==

קטגוריה:מלטה: אצטדיונים ומתקני ספורט
ג'ון פביאן קרלסון

ג'ון פביאן קרלסון, באנגלית:John Fabian Carlson (5 במאי 1875 – 19 במאי 1947) היה צייר אימפרסיוניסטי אמריקאי יליד שוודיה.

== ביוגרפיה ==
ג'ון פביאן קרלסון נולד בקולסבו מחוז קלמר, בסמלנד, שוודיה. משפחת קרלסון היגרה לארצות הברית ב-1884, ובנתה את ביתה בבאפלו, ניו יורק. קרלסון השתתף בשיעורי אמנות בערב בליגת הסטודנטים לאמנות של באפלו, ניו יורק. שם קיבל הדרכה מלוציוס וולקוט היצ'קוק, תלמיד לשעבר באקדמיה קולרוסי בפריז ובליגת הסטודנטים לאמנות בניו יורק.

קרלסון זכה במלגה ב-1903 או 1904 כדי ללמוד אצל לאבל בירג' הריסון במושבה בירדקליף בוודסטוק, ניו יורק. קרלסון החל להציג עבודות בתערוכות לאומיות כמו של המכון לאמנות של שיקגו בשנת 1905. מתקופה זו ואילך, הוא שמר על רצף תערוכות פעיל והגיש עבודות במגוון מדיות ובהצלחה מיוחדת בצבעי מים ושמן. בשנת 1906, בית הספר הקיץ של ליגת סטודנטים לאמנות העניק לקרלסון את המלגה השלישית שלו ללימוד ציור נוף. קרלסון הפך למומחה בסצינות חורף וקיבל מינוי כעוזר הוראה בוודסטוק ב-1908.<ref></ref>

=== קריירה ===
ב-1911 הוא זכה בפרס החשוב הראשון שלו בתערוכה השוודית-אמריקאית בשיקגו, כאשר נבחר לחברות באקדמיה הלאומית לעיצוב. זמן קצר לאחר מכן, הוא מונה על ידי ליגת הסטודנטים לאמנות למנהל בית הספר לציור נוף בוודסטוק. בשנת 1912 העניק לו מועדון סלמגונדי את פרס וז'ין לצבעי מים, וכן את פרס איזידור הראשון. בשנה שלאחר מכן זכה קרלסון במדליית כסף מאגודת האמנים של וושינגטון.<ref>Artist Biographies (David Cook Galleries, LLC)</ref>

קרלסון זכה במדליית כסף בתערוכה הבינלאומית של פנמה-פסיפיק של 1915. הוענק לו פרס קרנגי ופרס אלטמן על ידי האקדמיה הלאומית לעיצוב ב-1918, ובשנה שלאחר מכן התפטר מתפקידו כמנהל בית הספר לציור נוף וודסטוק.

בשנת 1920 החל קרלסון ללמד במהלך חודשי הקיץ באקדמיה לאמנות ברודמור בקולורדו ספרינגס, קולורדו. קרלסון ייסד את בית הספר לציור נוף ג'ון פ. קרלסון בוודסטוק בשנת 1922. שלוש שנים מאוחר יותר, האמן נבחר לחבר מלא באקדמיה הלאומית לעיצוב.<ref></ref><ref>John F. Carlson, N.A., 1874-1945: Paintings of Colorado, Canadian and Smoky Mountains : Exhibition III from May 11, 1982 (Vose Galleries of Boston, Inc., Boston, MA: 1982</ref>

בשנת 1928 פרסם קרלסון ספר הדרכה בשם ״עקרונות יסוד של ציורי נוף״. הספר הודפס מחדש ב-1953, 1958, 1970 ו-1973. מהדורות עדכניות יותר נקראו המדריך של Carlson לציור נוף.<ref></ref>

== גלריה ==
<gallery mode="packed" heights="230">
 File:Backyard Lyric by John Fabian Carlson.jpg
File:John Fabian Carlson - Autumn Beeches - 1915.1 - Dallas Museum of Art.jpg
File:'Winter Caprice' by John Fabian Carlson.jpg
File:Forest Vistas by John F. Carlson, Palmer Museum of Art.jpg
</gallery>

== קישורים חיצוניים ==

== הערות שוליים ==

קטגוריה:ציירים אמריקאים
קטגוריה:ילידי 1875
קטגוריה:נפטרים ב-1947
ג'יימס מקדונלד בארנסלי

ג'יימס מקדונלד בארנסלי (באנגלית: James Macdonald Barnsley; 20 בפברואר 1861 - 25 בפברואר 1929) היה צייר קנדי של נופי ים.<ref>Adamson, Jeremy (1978). From Ocean to Ocean: Nineteenth Century Water Colour Painting in Canada. Toronto: Art Gallery of Ontario. p. 16. </ref>

== ביוגרפיה ==
ברנסלי נולד בווסט פלמבורו, מערב קנדה, הידועה בשם דונדאס, אונטריו. ילדותו התאפיינה בכמה טרגדיות: מות אביו ואחותו, מות דודו (אחיה של אמו), ושריפת העסק המשפחתי. כתוצאה מכך, אמו, כריסטינה ברנסלי (1829–1923), עברה איתו לסנט לואיס, מיזורי, שם התגורר אח נוסף.<ref name=":0">Lord, Barry (1964). J. M. Barnsley (1861-1929): Retrospective Exhibition. Vancouver: Vancouver Art Gallery.</ref> כשהיה בן 18, הוא החל את הכשרתו הרשמית באמנות בבית הספר לאמנויות יפות של סנט לואיס.<ref name=":1">MacDonald, Colin S. (1967). A Dictionary of Canadian Artists, volume I: A-F (first ed.). Ottawa: Canadian Paperbacks Publishing Ltd.</ref> עם סיום לימודיו, הוענקה לו מדליית הזהב.

ב-1883 הוא נסע לפריז, צרפת, ולמד אצל לואיג'י לואר, אוטו דה טורן ופליקס דה ויילפרוי. הוא התגורר בפריז במשך חמש שנים, ובמהלך אותה תקופה הוא הפך את הנושא העיקרי של ציוריו לנופי ים ואוניות. ב-1883 נראה כי תערוכה מקיפה של אז'ן-לואי בודין והאימפרסיוניזם הצרפתי השפיעו עליו.

ברנסלי הציג בחמישה סלונים בפריז, זכה לביקורות חיוביות, נבחר לחבר באגודת הציירים בוורסאי וזכה בפרסי סלון רבים על ציורי הים והנוף שלו.<ref name=":1" /> בשנת 1886, הוא החל להציג את עבודתו גם באקדמיה המלכותית הקנדית.<ref name=":0" /> בשנת 1887, הוא החל להציג עם גלריות במונטריאול. הוא השתקע במונטריאול ופתח סטודיו בניו יורק וכן נסע בעולם. <ref>Prakash, A.K. (2015). Impressionism in Canada: A Journey of Rediscovery. Stuttgart: Arnoldsche Art Publishers. pp. 662–665</ref> בשנת 1890, הוא נבחר למועדון צבעי המים של ניו יורק.

בשנת 1892, הוא אובחן כחולה נפש עם סכיזופרניה ואושפז בבית החולים הפרוטסטנטי למשוגעים בוורדן, מונטריאול שם נשאר עד סוף חייו.<ref>Lord, J. Barry (1965). "J.M. Barnsley in the National Gallery". National Gallery of Canada Bulletin. 5.</ref> הוא מעולם לא צייר שוב, אבל הסוחר שלו במונטריאול, יחד עם אמו, קידמו את עבודתו והציבו אותה בתערוכות כמו אלו של האקדמיה המלכותית הקנדית לאמנויות ומכרו אותן למוסדות כמו הגלריה הלאומית של קנדה ומוזיאון מונטריאול לאמנויות יפות.

בשנת 1964, הגלריה לאמנות ונקובר הציגה רטרוספקטיבה של 65 מיצירותיו עם קטלוג מאת ג'יי בארי לורד שנותר התיאור הטוב ביותר של חייו.

==קישורים חיצוניים==

== הערות שוליים ==

קטגוריה:ציירים קנדים
קטגוריה:ילידי 1861
קטגוריה:נפטרים ב-1929
שלום לך ארץ נהדרת

[[אילן גולדהירש, 1976]]
שלום לך ארץ נהדרת הוא שיר של יהורם גאון על אהבה וגעגועים לארץ ישראל. השיר תורגם ב־1977 על ידי אילן גולדהירש משירו של סטיבן גודמן "" על נופיה של דרום ארצות הברית עת נסיעה ברכבת שארכה תשע עשרה וחצי שעות והתפרסם יותר בביצוע של ארלו גאת'רי מ־1972. שם השיר היווה השראה לשם תוכנית הבידור הסאטירית הישראלית ארץ נהדרת.

==הערות שוליים==

==קישורים חיצוניים==
* עפר גביש, [https://www.gavisho.com/שלום-לך-ארץ-נהדרת אירועי זמר, שלום לך ארץ נהדרת]
* עפר גביש, [https://www.gavisho.com/שלום-לך-ארץ-נהדרת-סיפורון אירועי זמר, שלום לך ארץ נהדרת על כוס בירה]
* 

קטגוריה:שירי 1977
קטגוריה:שירי יהורם גאון
קטגוריה:שירים בעברית
קטגוריה:שירים על ארץ ישראל
איתי בנימיני

איתי בנימיני הוא פרופסור למתמטיקה וראש המחלקה למתמטיקה ומדעי המחשב במכון ויצמן למדע.

בנימיני סיים את הדוקטורט שלו בשנת 1992 ב, בהנחיית בנימין וייס. כותרת עבודת הדוקטורט שלו הייתה: "מסלולים אקראיים בגרפים ויריעות"<ref></ref>. בשנת 2004 הוא זכה בפרס רולו דוידסון לצעירים חוקרי תורת ההסתברות "על עבודתו בהסתברות, כולל הסתברות אנליטית וגאומטרית, במיוחד בחקר תהליכים אקראיים הקשורים לגרפים"<ref></ref>. באותה שנה זכה גם בפרס מוריס ל' לוינסון של מכון ויצמן<ref></ref>. הוא הוזמן לנאום ב בשנת 2010, ודיבר על "מרחבים מטרים אקראיים"<ref></ref>.

בנימיני שיתף פעולה עם עודד שרם לאורך שנים, עבודותיהם המשותפות כללו מאמרים על גבולות של גרפים מישוריים, רגישות לרעש של פונקציות בוליאניות וחלחול מעבר ראשון. בנימיני ערך את היצירות הנבחרות של עודד שרם עם אולף הגסטרום.

בנימני גם תרם לחקר מודל התעבורה של ביהאם-מידלטון-לוין ואי-שוויון איזופרימטרי על יריעות רימן.

== קישורים חיצוניים ==
* [https://www.wisdom.weizmann.ac.il/~itai/ איתי בינימיני], באתר מכון ויצמן
* איתי בנימיני, [https://isf.org.il/layperson-reports/חקר-התכונות-של-מרחב-גיאומטרי-20190519172221.html חקר התכונות של מרחב גאומטרי אקראי מסייע גם בתיאור רשתות מורכבות, דוגמת המוח והאינטרנט], אתר הקרן הלאומית למדע
* [https://www.wisdom.weizmann.ac.il/~itai/papers.html מאמרים של איתי בינימיני] באתר מכון ויצמן
* 

== הערות שוליים ==

קטגוריה:חוקרי תורת ההסתברות
קטגוריה:סגל מכון ויצמן למדע: מתמטיקה ומדעי המחשב
קטגוריה:בעלי תואר דוקטור מהאוניברסיטה העברית בירושלים
קטגוריה:מתמטיקאים ישראלים
קטגוריה:ישראלים שנולדו במאה ה-20
ישראל במשחקים האירופיים (2023)

המשחקים האירופיים שנערכים ב-2023 הם המהדורה השלישית שבה משתתפת משלחת ישראלית. המשחקים נערכו בין 21 ביוני ל-2 ביולי בקרקוב שבפולין. המשלחת הישראלית מנתה 120 ספורטאים שהתחרו ב-17 ענפי ספורט. זוהי המשלחת הגדולה ביותר ששלחה ישראל עד כה למשחקים האירופיים. את דגל ישראל בטקס הפתיחה נשאו לראשונה שניים: הכדורסלן חואקין שוכמן והאתלטית לונה צ'מטאי-סלפטר.

==מדליות==
{| class=wikitable
|-
! מדליה !! שם !! ענף !! תחרות !! תאריך
|-
| align="center"| נבחרת ישראל בשחייה אומנותית:
| שחייה אומנותית || תרגיל משולב קבוצתי || 23 ביוני
|-
| align="center"| שחר שגיב || טריאתלון || גברים אישי || 28 ביוני
|-
| align="center"| גילי קוריצקי || סיף || רומח אישי - נשים || 25 ביוני
|-
| align="center"| נבחרת ישראל בשחייה אומנותית:
| שחייה אומנותית || תרגיל חופשי קבוצתי || 25 ביוני
|-
| align="center"| מישה זילברמן || בדמינטון || גברים יחידים || 1 ביולי
|}

== הרכב המשלחת הישראלית ==
המשלחת הישראלית כללה 120 ספורטאים וספורטאיות שהתחרו ב-17 ענפים.

{| class="wikitable sortable" style="text-align:center;"
! width=180|ענף
! width=55|גברים
! width=55|נשים
! width=55|סה"כ
|-
| align=right|אופני הרים || 3 || 1 || 4
|-
| align=right|אגרוף || 5 || 0 || 5
|-
| align=right|אתלטיקה || 17 || 16 || 33
|-
| align=right|בדמינטון || 1 || 2 || 3
|-
| align=right|ברייקדאנס || 0 || 1 || 1
|-
| align=right|ג'ודו || 5 || 5 || 10
|-
| align=right|טאקוונדו || 5 || 4 || 9
|-
| align=right|טיפוס || 2 || 1 || 3
|-
| align=right|טריאתלון || 3 || 0 || 3
|-
| align=right|כדורסל 3x3 || 4 || 4 || 8
|-
| align=right|סיף || 9 || 8 || 17
|-
| align=right|קאנו/קיאק || 2 || 3 || 5
|-
| align=right|קליעה || 1 || 2 || 3
|-
| align=right|קראטה || 1 || 0 || 1
|-
| align=right|קרב חמש מודרני || 0 || 1 || 1
|-
| align=right|קשתות || 2 || 1 || 3
|-
| align=right|שחייה צורנית || 0 || 11 || 11
|-
|-class="sortbottom"
! סה"כ || 60 || 60 || 120
|}

== קישורים חיצוניים ==

*
*
== הערות שוליים ==

2023
המשחקים האירופיים
אריח מלט

אריחי מלט, סוף המאה ה-19
אריחי מלט או אריחים הידראוליים (מכונים בישראל גם אריחי בטון) הם אריחים צבעוניים, שלעיתים קרובות מעוטרים בדוגמאות גאומטריות. הם הופיעו לראשונה בשנות ה-50 של המאה ה-19 באירופה בגרמניה, בקטלוניה (ספרד) ובוִיוִיֶרְז בדרום צרפת, מיקומו של מפעל המלט המפורסם לָפָרְז'. הם יצרו מהפכה בריצוף בתקופתם מכיוון שהיו זולים, עמידים, קלים להכנה ואפשרו שילוב דוגמאות דקורטיביות, ולכן פנו לקהל בעלי בתים רחב בהרבה מאשר אריחי הקרמיקה המזוגגים שקדמו להם, ועל אף שיוצרו ביד, היו אף זולים יותר מאריחי קרמיקה מעוטרים שיוצרו באופן ממוכן באנגליה באמצע המאה ה-19. שיא הפריחה שלהם הייתה מסוף המאה ה-19 עד אמצע המאה ה-20, ובתקופה זו נעשה בהם שימוש נרחב באירופה ובאמריקה, וגם בישראל. החל מאמצע המאה ה-20 הם הוחלפו בהדרגה על ידי טכנולוגיות חדשות יותר כמו טרצו ואריחי קרמיקה מודרניים, שלא אפשרו קישוט דקורטיבי או צבעוני אבל היו זולים יותר.

אריחי מלט אינם נשרפים בתנור כמו אריחי קרמיקה אלא מיוצרים בטכניקה של יציקה, כבישה וייבוש. כמו כן, אין להם שכבת זיגוג על פני האריח. הם שואבים את העמידות שלהם מהשילוב של שכבה צבעונית המבוססת על צמנט פורטלנד לבן, אבקת שיש, חול ופיגמנטי צבע, שמהווה את פני האריח, ושכבה גסה ועבה יותר של חול ומלט שמהווה את גוף האריח. שכבת הפיגמנט מעוצבת באמצעות תבנית מתכת שמשמשת לקיבוע הדוגמה ולהפרדה בין משטחים בצבעים שונים. לאחר ייבוש חלקי מוסרת התבנית, שכבת הפיגמנט נלחצת באמצעות מכבש הידראולי אל גוף האריח, ולאחר ייבושו המלא הופכת לחלק ממנו.
תבנית אריחי מלט, צרפת, 1920

== אריחי מלט בישראל ==
טכניקת הייצור של אריחי המלט הובאה לישראל לראשונה מגרמניה על ידי המתיישבים הטמפלרים. משפחת ביילהרץ הייתה החלוצה בתחום, בבית החרושת שהקימה במושבה הגרמנית בחיפה בסוף המאה ה-19, שם יוצרו מוצרי בנייה טרומיים מבטון, ובכלל זה אריחים מעוטרים. בית החרושת של משפחת וילנד נבנה במקביל ב-1902 ליד תחנת הרכבת העות'מאנית בפאתי יפו, וייצר ומכר אף הוא אריחים מעוטרים לצד מוצרי בניין נוספים.

המפעל העברי הראשון שייצר אריחי מלט מעוטרים היה "האחים שלוש". הוא שכן בנוה צדק, הוקם בשנות התשעים של המאה ה-19, ובמקביל להקמת המפעלים הטמפלרים החל גם הוא לייצר מרצפות מלט מעוטרות<ref></ref>. האחים שייסדו וניהלו את המפעל היו בניו של אהרן שלוש, ממייסדי השכונה. בתים רבים שהוקמו במחצית הראשונה של המאה העשרים עוטרו באריחי מלט, הן בקרב האוכלוסייה הערבית והן היהודית. לאור הביקוש הרב שנוצר לאריחים מעוטרים, נפתחו בישראל מפעלים נוספים רבים לייצור אריחי מלט, ובשנות ה-20 וה-30 של המאה ה-20 פעלו בישראל כ-70 מפעלים שייצרו אריחי בטון מעוטרים<ref></ref>, חלקם מפעלים ממש, ביניהם המרצפייה, המומחה וגלוסקא, וחלקם יוזמות ייצור פרטיות שלא תמיד שמרו על סטנדרט הייצור האיכותי והקפדני שהובילו המפעלים הטמפלרים.

אריחי המלט המעוטרים נחשבים לאלמנט עיצוב וינטאג' שתורם לחן ולאווירה של דירה או בית ותיקים. אספנים וחובבי וינטאג' מפרקים לעיתים רצפות בבית שמיועדים להריסה על מנת לעשות שימוש חוזר במרצפות בבניינים חדשים. מספר מפעלים עדיין מייצרים אריחי מלט מעוטרים בשיטות ייצור מסורתיות עבור בתים לשימור ולמען חובבי הוינטאג', אך כיום נפוצים מהם בהרבה אריחי קרמיקה וגרניט פורצלן בעלי דוגמאות גאומטריות, שחלקן מחקות עיטורים נפוצים של אריחי המלט הוותיקים.

==קישורים חיצוניים==

* [https://hamomchea.co.il/about.html המומחה], מפעל ותיק לייצור אריחי מלט
* [http://www.gluska.co.il/גלוסקא-מרצפות גלוסקא], מפעל ותיק לייצור אריחי מלט

==הערות שוליים==

מלט
קבוצת SEB

קבוצת SEB (בצרפתית: Groupe SEB; ראשי תיבות: Société dEmboutissage de Bourgogne) הוא קונגלומרט צרפתי גדול לייצור מכשירי חשמל ביתיים, היצרנית הגדולה בעולם של כלי בישול.

הקבוצה מחזיקה בבעלות על מותגים בולטים בתחום עיסוקה, של חברות שאותן רכשה ובהן: All-Clad ; IMUSA; קראפס ; מולינקס ; Rowenta וטפאל .

חלק גדול מקו המוצרים של החברה מיוצר בשנים האחרונות בסין. והמטה שלה פועל מאקולי , פרבר של ליון, בירת חבל האוברן-רון-אלפ שבמרכז־מזרח צרפת.

==קישורים חיצוניים==

* 

קטגוריה:תאגידים רב-לאומיים
קטגוריה:צרפת: כלכלה
ש. הורוביץ ושות'

ש. הורוביץ ושות הוא משרד עורכי דין ישראלי שמרכזו בתל אביב. המשרד נוסד בשנת 1921, והוא משרד עורכי הדין הוותיק בישראל.

==היסטוריה==
המשרד נוסד בשנת 1921 בירושלים על ידי עורך הדין הארי סאקר. שנה לאחר מכן הצטרף למשרד עורך הדין שלום הורוביץ, מיד עם עלייתו מאנגליה לארץ ישראל. ב-1929 פרש סאקר מהמשרד וחזר לאנגליה. בשנת 1933 הצטרף אברהם לוין כשותף במשרד, והמשרד קיבל את השם "ש. הורוביץ ושות'".
משרדי ש. הורוביץ בתל אביב
רבים מהלקוחות הראשונים של "ש. הורוביץ ושות'" היו חברות בריטיות שעסקו בפעילות עסקית בארץ ישראל שתחת המנדט הבריטי. עם זאת, המשרד, שהיה ממוקם בסמוך לבית המשפט הישן במגרש הרוסים, נכנס במהירות לתהליך של הקמת תשתית למדינת ישראל העתידית. שלום הורוביץ ייעץ למוסדות הבולטים במדינה, בהם האוניברסיטה העברית בירושלים, המרכז הרפואי הדסה, מכון ויצמן למדע, חברת החשמל והסוכנות היהודית. עד מהרה עסק בפרויקטים הראשונים של משאבי הטבע, האנרגיה והתשתיות במדינה, כולל מפעלי ים המלח ותחנת הכוח נהריים. במשא ומתן ראשון מבין רבים של המשרד עם מינהל מקרקעי ישראל, קיבל הורוביץ את האישור להחכיר את אדמות הביצות לשעבר של עמק החולה לשימוש חקלאי.

בשנת 1940 פתח המשרד סניף ראשון בתל אביב. סמוך למועד זה פרש הורוביץ מהמשרד, וניהולו עבר לידי אברהם לוין. בשנת 1965 הצטרף למשרד עורך הדין אמנון גולדנברג.

בשנת 1986 עבר המשרד לבניין משלו, ברחוב אחד העם 31 בתל אביב, שבו הוא שוכן עד היום.

במאי 2021 התמזג משרד אשר חלד, העוסק בדיני עבודה וביטחון סוציאלי עם משרד "ש. הורוביץ ושות'", לראשונה בתולדותיו.

באוקטובר 2022 מונו שלושה שותפים: עורכי הדין בני שפר, עמית שטיינמן וערן בצלאל, לעמוד בראש המשרד, במקומם של עורכי הדין שוקי חורש, אלקס הרטמן וטל בנד, שעמדו בראש המשרד במשך שנים רבות. באותה עת כלל המשרד כ־350 עובדים, בהם כ־200 עורכי דין.

עם עורכי הדין שעבדו במשרד נמנים נשיא בית המשפט העליון אשר גרוניס, שופטי בית המשפט העליון אלפרד ויתקון, צבי טל וענת ברון וראש לשכת עורכי הדין בישראל, עמית בכר. עם המתמחים במשרד נמנים הפרופסורים דיויד גילה ואייל גרוס, העיתונאית ד"ר אילנה דיין וד"ר יורם טורבוביץ'.

==קישורים חיצוניים==
* 
* [https://www.bdicode.co.il/company/s-horowitz-co/ ש. הורוביץ ושות'], באתר BDI code
* 
* [https://100years.s-horowitz.com/decades/ מסע בזמן – 100 שנות עשייה], סרטונים וסיפורים על ההיסטוריה של המשרד

==הערות שוליים==

קטגוריה:משרדי עורכי דין בישראל
קטגוריה:שותפויות ישראליות
קטגוריה:ישראל: חברות שהוקמו ב-1921
DXB to TLV

"DXB to TLV" (בעברית: "נמל התעופה הבין-לאומי דובאי לנמל התעופה בן-גוריון") הוא שיר שהוקלט על ידי הזמר הישראלי עומר אדם. את השיר הוציאה לאור חברת התקליטים D-Music ב-1 ביוני 2023, יחד עם הוצאת אלבום האולפן השביעי של הזמר, סוף העולם.<ref name=":0"></ref> השיר דורג במקום השמיני בהיטליסט של מגזין "מאקו".

==מיקומי שיא ==

== הערות שוליים ==

קטגוריה:שירי 2023
קטגוריה:שירי עומר אדם
קטגוריה:שירים שנכתבו על ידי עומר אדם
קטגוריה:שירים באנגלית
קטגוריה:שירים שנכתבו על ידי דולב רם
קטגוריה:שירים שנכתבו על ידי פן חזות
קטגוריה:שירים שהופקו על ידי דולב רם
קטגוריה:שירים שהופקו על ידי פן חזות
קטגוריה:שירים על תל אביב-יפו
קטגוריה:שירים על תעופה
איוואן נייו

איוואן נייו נופה (בצרפתית: Yvan Neyou Noupa; נולד ב-3 בינואר 1997 בדואלה שבקמרון) הוא כדורגלן קמרוני המשחק בעמדת הקשר האחורי בקבוצת לגנס מהליגה הספרדית השנייה, בהשאלה מסנט אטיין, ובנבחרת קמרון.

== קריירת מועדונים ==
נייו גדל במחלקת הנוער של נייו. הוא החל את הקריירה המקצוענית שלו בקבוצה הבוגרת של המועדון במסגרת הליגה הצרפתית השלישית, ובסך הכל ערך 17 הופעות ליגה במדי המועדון.

ב-31 בינואר 2017 חתם נייו בלאוואל מליגת המשנה הצרפתית. בסך הכל ערך 22 הופעות ליגה במדי המועדון, בהן הבקיע שער אחד.

ב-31 באוגוסט 2018 חתם נייו בקבוצת המילואים של ספורטינג בראגה. ב-10 ביולי 2020 הושאל נייו למשך עונה אחת לסנט אטיין מליגת העל הצרפתית. ב-18 בנובמבר 2020 חתם על חוזה קבוע במועדון.

ב-31 באוגוסט 2022 הושאל נייו למשך עונה אחת ללגנס מהליגה הספרדית השנייה. ב-2 בספטמבר ערך את הופעת הבכורה שלו במועדון, בניצחון 1–2 על אייבר במסגרת המחזור הרביעי בליגה.

== קריירה בינלאומית ==
ב-4 ביוני 2021 ערך נייו את הופעת הבכורה שלו בנבחרת קמרון, בניצחון 0–1 על נבחרת ניגריה במשחק ידידות. הוא היה חלק מסגל נבחרת קמרון לטורניר גביע אפריקה לאומות 2021, וערך שתי הופעות בטורניר.

נכלל בסגל נבחרת קמרון לטורניר גביע אפריקה לאומות 2023.

== קישורים חיצוניים ==

== הערות שוליים ==

קטגוריה:כדורגלנים קמרונים
קטגוריה:קשרי כדורגל קמרונים
קטגוריה:דואלה: כדורגלנים
קטגוריה:כדורגלני סדאן
קטגוריה:כדורגלני לאוואל
קטגוריה:כדורגלני סנט אטיין
קטגוריה:כדורגלני לגנס
קטגוריה:כדורגלני נבחרת קמרון
קטגוריה:כדורגלני גביע אפריקה לאומות 2021
קטגוריה:כדורגלני גביע אפריקה לאומות 2023
קטגוריה:קמרונים שנולדו ב-1997
הקסלוגיה

הקסלוגיה (באנגלית: hexalogy ; מיוונית ἑξα- hexa-, "שש" ו-λογία - logia, "לוגוס") היא יצירה, לרוב ספרותית, המורכבת משש יצירות נפרדות.

תיעוד מוקדם של שימוש במונח מופיע בדיונים במחזור האופרות הבלתי גמור של המלחין אוגוסט בונגרט Homerische Welt המבוסס על האיליאדה והאודיסאה.<ref name="apthorp">William Foster Apthorp. The opera, past and present: an historical sketch. Scribner, 1901. Page 204.<br />Arthur Elson. Modern Composers of Europe. L.C. Page and Company, 1904. Page 76.</ref> (במקור תכנן שתי טטרלוגיות, אבל האופרה השלישית והרביעית מתוך השמונה מעולם לא נכתבו). בשנת 1859 תאופיל גוטייה השתמש במושגים פנטלוגיה וההקסלוגיה.<ref name="gautier">Théophile Gautier. Histoire de l'art dramatique en France depuis vingt-cinq ans, Volume 5. Magnin, Blanchard et compagnie, 1859. Page 220.</ref> בשנת 1923 נעשה שימוש במילה לתיאור סדרת הספרים המסע הארוך (The Long Journey) מאת יוהנס וילהלם ינסן.<ref name="bookman">The Bookman: a review of books and life. Dodd, Mead and Company, 1923. Volume 57, page 209.</ref>

== דוגמאות ==
{| class="wikitable sortable" style="margin: 1em 0 1em 1em"
|שם
| תאריכים
| יוצרים
| מדיה
|-
| Der Biberpelz ו-Der Rote Hahn<ref>Eberhard Hilscher. Gerhart Hauptmann: Leben und Werk: mit bisher unpublizierten Materialien aus dem Manuskriptnachlass des Dichters. Athenäum, 1988. Page 166.</ref>
| 1893–1901
| גרהרט האופטמן
| שני מחזות בשלוש מערכות
|-
| המסע הארוך
| 1908–1922
| יוהנס וילהלם ינסן
| רומנים
|-
| Aus dem bürgerlichen Heldenleben<ref>The German theatre: a symposium. Edited by Ronald Hayman. Wolff, 1975. Page 113.</ref>
| 1911–1922
| קרל שטרנהיים
| מחזות
|-
| The Four Winds of Love<ref>[http://www.spartacus.schoolnet.co.uk/Jmackenzie.htm Spartacus Educational] , citing biographer Gavin Wallace.</ref>
| 1937–1945
| קומפטון מקנזי
| רומנים
|-
| Fortunes of War<ref>Lorna Sage, Germaine Greer, Elaine Showalter. The Cambridge guide to women's writing in English. Cambridge University Press, 1999. Page 389.</ref>
| 1960–1980
| אוליביה מאנינג
| רומנים
|-
| חולית (הסאגה המקורית)
| 1965–1985
| פרנק הרברט
| רומנים
|-
|מדריך הטרמפיסט לגלקסיה<ref>אם כוללים את ספר ההמשך ועוד משהו... מאת אואן קולפר</ref>
|1979–2009
|דאגלס אדמס, אואן קולפר
|רומנים
|-
| Os Karas<ref></ref>
| 1984–2014
| פדרו בנדיירה
| רומנים
|-
|מגה מן
|1987–1994
|Nintendo Entertainment System
|משחקי מחשב
|-
| Luv(Sic) Hexalogy
| 2001–2015
| נוג'אבס ו-Shing02
| מוזיקה
|-
|סרטי שר הטבעות וההוביט
|2001–2014
|פיטר ג'קסון
|סרטים
|-
| האויב שבפנים
| 2002–2016
| קאפקום
| סרטים
|-
| מנהרות
| 2007–2013
| רודריק גורדון ובראיין ויליאמס
| רומנים
|-
| בני הנפילים
| 2007–2014
| קסנדרה קלייר
| רומנים
|-
| המאבק שלי
| 2009–2011
| קארל אובה קנאוסגארד
| רומנים
|-
| The School for Good and Evil
| 2013–2020
| סומאן צ'יינאני
| רומנים
|-
| עוצר נשימה
| 2016 -
| אליס אוסמן
| רומנים גרפיים
|}

==ראו גם==
* טרילוגיה
* טטרלוגיה
* פנטלוגיה
* הפטלוגיה

== הערות שוליים ==

קטגוריה:צורות מוזיקליות
קטגוריה:סדרות סרטים
קטגוריה:סדרות ספרים
קטגוריה:מינוחים בקולנוע
קטגוריה:מונחים ספרותיים
קטגוריה:6 (מספר)
הפטלוגיה

הפטלוגיה (באנגלית: heptalogy ; מיוונית ἑπτα- hepta-, "שבע" ו-λογία -logia, "לוגוס") או ספטולוגיה (septology; מלטינית: septem "שבע"), היא יצירה, לרוב ספרותית המורכבת משבע יצירות נפרדות.<ref></ref> במונח לא נעשה שימוש נרחב, אולם הוא משמש לתיאור המגנום אופוס של מרסל פרוסט "בעקבות הזמן האבוד"<ref name=":0"></ref> או בתיאור סדרות ספרי הפנטזיה "דברי ימי נרניה"<ref></ref> וסדרת ספרי "הארי פוטר".

== דוגמאות ==
כל כרכי "[[בעקבות הזמן האבוד" (ברוסית)]]
כל כרכי "[[הארי פוטר" (בטורקית)]]
{| class="wikitable" style="margin: 1em 0 1em 1em"
|הפטולוגיות
| תאריכים
| יוצרים
|-
| <ref></ref>The Cycle of Life
| 1914
| Edward Maryon
|-
| בעקבות הזמן האבוד<ref name=":0" />
| 1913–1927
| מרסל פרוסט
|-
| דברי ימי נרניה
| 1949–1954
| ק.ס. לואיס
|-
| ספר השאלות<ref>Walter Stauss, review of Warren F. Motte jr., Questioning Edmond Jabès (1990), in Rocky Mountain Review of Language and Literature 46:1/2 (1992), p. 99.</ref>
| 1963–1973
| אדמונד ז'אבס
|-
| נרטיבים של אימפריה <ref></ref>
| 1967–2000
| גור וידאל
|-
| Licht
| 1977–2003
| קרלהיינץ סטוקהאוזן
|-
| הארי פוטר
| 1997–2007
| ג'יי קיי רולינג
|}
{| class="wikitable" style="margin: 1em 0 1em 1em"
|הפטולוגיות בלתי גמורות
| תאריכים
| יוצרים
|-
| Luther<ref></ref>
| 1613–1630
| מרטין רינקרט 
|-
| Eugene Gant<ref></ref>
| 1935–1941
| תומאס וולף
|-
| The Ages of Man<ref></ref>
| 1956
| תורנטון ויילדר
|-
| The Children of Kronos<ref></ref>
| 1987–1991
| אלכסנדרוס קוציאס
|-
| Heptalogía de Hieronymus Bosch
| 1997-2006
| רפאל שפרגלבורד
|-
| שיר של אש ושל קרח<ref> |</ref>
| 1996-?
| ג'ורג' ר. ר. מרטין
|}

== ראו גם ==
* טרילוֹגיה
* טטרולוגיה
* פנטלוגיה
* הקסלוגיה

== הערות שוליים ==

קטגוריה:צורות מוזיקליות
קטגוריה:סדרות סרטים
קטגוריה:סדרות ספרים
קטגוריה:מינוחים בקולנוע
קטגוריה:מונחים ספרותיים
קטגוריה:7 (מספר)
קוואמי פפרה

קוואמי פפרה (באנגלית: Kwame Peprah; נולד ב-16 בדצמבר 2000 בגאנה) הוא כדורגלן גאנאי המשחק בעמדת החלוץ בקבוצת קרלה בלסטרס מליגת העל ההודית.

== קריירת מועדונים ==
פפרה החל את הקריירה המקצוענית שלו בקבוצת קינג פייסל מליגת העל הגאנאית. בשנת 2021 חתם בקבוצת אורלנדו פיירטס מליגת העל הדרום אפריקאית.

באוגוסט סיכם בהפועל חדרה מליגת העל, אך כעבור זמן קצר חתם בקרלה בלסטרס מליגת העל ההודית.

== קישורים חיצוניים ==

קטגוריה:כדורגלנים גנאים
קטגוריה:חלוצי כדורגל גנאים
קטגוריה:כדורגלני אורלנדו פירטס
קטגוריה:כדורגלני קרלה בלסטרס
קטגוריה:כדורגלנים זרים בישראל
קטגוריה:ספורטאים זרים בדרום אפריקה
קטגוריה:ספורטאים גנאים בהודו
קטגוריה:גנאים שנולדו ב-2000
סטיבן לינדזי

סטיבן לינדזי (באנגלית: Steven Wayne Lindsey; נולד ב-24 באוגוסט 1960, טמפל סיטי, קליפורניה) הוא טייס קרב ואסטרונאוט בתוכנית מעבורות החלל ובתחנת החלל הבינלאומית לשעבר של נאס"א.

==ביוגרפיה==
סטיבן לינדזי נולד בקליפורניה. בשנת 1982 לינדזי סיים לימודי תואר ראשון בהנדסה באקדמיית חיל האוויר של ארצות הברית.

בשנת 1983 לינדזי סיים קורס טיס וכטייס מקדונל דאגלס F-4 פנטום הוצב בסיס החיל בטקסס. הוא שירת עד לשנת 1987 כאשר התחיל ללמוד הנדסת אווירונאוטיקה ובשנת 1990 סיים לימודי תואר שני. בשנת 1989 הוא קיבל הסמכה של טייס ניסוי בבסיס חיל האוויר אדוארדס. לאחר סיום הלימודים לינדזי שירת בבסיסים שונים של החיל.

בסך הכול הוא ביצע 7000 שעות טיסה ב-50 מטוסים.

==שירות בתחום החלל==
בשנת 1995 לינדזי נבחר ליחידת האסטרונאוטים של נאס"א. הוא היה חבר צוות קרקע במספר משימות. במשימת STS-87 בנובמבר 1997 הוא היה טייס של מעבורת החלל קולומביה (קווין קרגל היה מפקד צוות). צוות המעבורת עסק בעיקר בניסויים בתחום חקר חוסר כבידה. באוקטובר 1998 הוא היה טייס צוות של משימה STS-95 של מעבורת החלל דיסקברי (קרטיס בראון היה מפקד צוות). משימה זו נמשכה תשעה ימים במהלכם הצוות תמך במגוון מחקרים ומטעדים ובינם פריסה של הלווין Spartan 201-5 שביצע תצפיות על ההילה של השמש ולאחר מכן נאסף שוב על ידי הזרוע הרובוטי של המעבורת. בשנת 2001 הוא היה מפקד צוות STS-104. מעבורת החלל אנדוור הביאה לתחנת החלל הבינלאומית יחידת מעבר חדשה - Quest Joint Airlock. ב-יולי 2006 הוא היה מפקד צוות של מעבורת החלל דיסקברי במשימה STS-121. מטרותיה העיקריות של המשימה הן לבחון את בטיחות הטיסה ולשפר טכניקות לבחינת מצב המעבורת בעקבות אסון משימת STS-107 (אסון הקולומביה). בנוסף היה צורך לחדש אספקה, ציוד ולהביא את האסטרונאוט תומאס רייטר מטעם סוכנות החלל האירופאית לתחנת החלל הבינלאומית.

לאחר סיום המשימה לינדזי מונה למפקד משרד אסטרונאטוים בנאס"א במקום קנת רומינג'ר וכיהן בתפקיד עד לשנת 2009.

בשנת 2011 לינדזי טס לחלל בפעם החמישית כמפקד צוות של מעבורת החלל דיסקברי במשימה STS-133. המשימה הייתה מיועדת להביא אל תחנת החלל הבינלאומית את היחידה הלוגיסטית EXPRESS 4, ומודול לוגיסטי רב תכליתי. היא השאירה בתחנה חלקי חילוף קריטיים. ביניהם מגן מפני אשפת חלל למודול הרוסי זבזדה, אנטנות ערוץ S חלופיות, זרוע חלופית לרובוט מרובה הגפיים "דקסטר", וחלקים נוספים.

==לאחר פרישה מנאס"א==
לאחר פרישה מנאס"א הוא השתלב בחברה שעוסקת בתחום החלל

==קישורים חיצוניים==

* [http://www.spacefacts.de/bios/astronauts/english/lindsey_steven_0.htm ביוגרפיה]

==הערות שוליים==

קטגוריה:אסטרונאוטים אמריקאים
קטגוריה:טייסי חיל האוויר של ארצות הברית
קטגוריה:טייסי ניסוי אמריקאים
קטגוריה:מעוטרי צלב התעופה המצוינת (ארצות הברית)
קטגוריה:אמריקאים שנולדו ב-1960
פטר פופלקה

פטר פופלקה (בצ'כית: Petr Popelka; נולד ב-1986 בפראג) הוא מנצח ומלחין צ'כי. 

==קריירה==
פטר פופלקה קיבל את הכשרתו המוזיקלית כנגן קונטרבס בקונסרבטוריון של פראג ובאוניברסיטת פרייבורג למוזיקה. בגיל 19 הפך לחבר בתזמורת הרדיו של פראג ובשנת 2009 הפך לאקדמאי של תזמורת רדיו בוואריה. מ-2010 עד 2020 ניגן כסגן נגן קונטרבס סולו עם התזמורת הסקסונית הממלכתית של דרזדן.

מאז 2016 פופלקה התמסר יותר ויותר לניצוח ולמד אצל ולדימיר קירדג'יב, פטר אטווש, אלן גילברט, יאפ ואן זביידן ויוהנס שלאפלי.

בעונת 2019/2020 הוא היה מנצח עמית של תזמורת רדיו צפון גרמניה והיה מנצח אורח בתזמורת הסימפונית הלאומית של דנמרק, התזמורת הפילהרמונית של ברגן, התזמורת הפילהרמונית יאנצ'ק ותזמורות צ'כיות שונות אחרות. כמנצח אורח ניצח באופרה הנורווגית באוסלו ובזמפר-אופרה. פטר ניצח על האופרה "דרקון הזהב" מאת פטר אטווש בתיאטרון הלאומי של פראג ובאופרה הממלכתית ההונגרית בבודפשט.

פטר פופלקה עובד גם כמלחין והיה מלחין הבית בפסטיבל "פודיום מודלינג" ב-2015, שם ניצח על הבכורה של יצירתו "מבוך הלב". הקטעים שלו לרביעיית פסנתר הוצגו בבכורה באולם הזכוכית של המוזיקפריין בווינה.

בין השנים 2020 - 2023 היה המנצח הראשי של תזמורת הרדיו הנורווגית באוסלו ומנצח אורח ראשי של התזמורת הפילהרמונית יאנצ'ק באוסטרבה. מאז עונת 2022/2023 הוא גם מנצח ראשי ומנהל אמנותי של תזמורת הרדיו של פראג.

ביוני 2023 הוא נבחר ליורשו של אנדרס אורוסקו-אסטרדה כמנצח ראשי של התזמורת הסימפונית של וינה מעונת 2024/25.

==קישורים חיצוניים==
* 

קטגוריה:מנצחים צ'כים
קטגוריה:נגני קונטרבס
קטגוריה:צ'כים שנולדו ב-1986
Big D*** Energy

"Big D*** Energy" (מצונזר: "Big Dick Energy") הוא שיר שהוקלט על ידי הזמרת-יוצרת הישראלית דנה אינטרנשיונל והדי ג'יי הישראלי איתי גלו.<ref name=":0"></ref> הוא יצא לאור ב-21 ביוני 2023, בהוצאת חברת התקליטים דנה מיוזיק, כסינגל שלא מתוך אלבום.<ref name=":0" /> הוא נכתב על ידי הזמרת-יוצרת מאיה סימנטוב, שהלחינה אותו ביחד עם גלו ועומר ענבר.<ref name=":0" />

השיר נכנס לרשימת ההשמעה העולמית של "GLOW" של ספוטיפיי והיה לראשון בהיסטוריה שעשה זאת.<ref name=":1"/><ref></ref> בנוסף, נכתב בוואלה! שתמונתה של אינטרנשיונל הופיעה כתמונת רשימת ההשמעה – הישראלית הראשונה בהיסטוריה שעושה זאת – כמו גם על שלטי חוצות וברכבת התחתית של ניו יורק.<ref></ref>

== רקע וכתיבה ==
את השיר כתבה הזמרת-יוצרת הישראלית מאיה סימנטוב שגם הלחינה אותו יחד עם איתי גלו ועומר ענבר.<ref name=":0" /> לדבריהם, העבודה על השיר ארכה כשנה, וחלקה נחשף בסדרה התיעודית "דנה קמה".<ref name=":0" /> בדומה לשם שלו, השיר הופץ לצד קליפ מילים שכלל סמלים פאליים ורמיזות מיניות רבות אודות איבר המין הגברי.<ref name=":0" /><ref name=":1" />

בתאגיד השידור הישראלי פורסמה הצהרתה של אינטרנשיונל אודות השיר, שאמרה . היא המשיכה והוסיפה . בנוסף לכך, נמסר כי שלט חוצות נוסף יוצג בכיכר טיימס בניו יורק.<ref name=":2" />

== וידאו קליפ ==
קליפ המילים הרשמי של "Big D*** Energy" פורסם ב-21 ביוני 2023 והועלה לערוץ היוטיוב הרשמי של דנה אינטרנשיונל.<ref name=":0" /> הוא נוצר בהשראת איבר המין הגברי ומונחים מיניים אחרים. בתחילתו, נראית אינטרנשיונל במספר פוזות ולצידה גוף זכרי עירום ובננות (רמיזה לפין).<ref name=":0" /> לאורכו, מוצגים סמלים פאליים שונים ורמיזות לשפיכה, נוזל זרע וכיס האשכים.<ref name=":0" />

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|21 ביוני 2023
|הזרמת מוזיקה • הורדה דיגיטלית
|דנה
|style="text-align:center;"|<ref></ref>
|}

== קישורים חיצוניים ==

== הערות שוליים ==

קטגוריה:שירי 2023
קטגוריה:סינגלים מ-2023
קטגוריה:שירי דנה אינטרנשיונל
קטגוריה:שירי איתי גלו
קטגוריה:שירים באנגלית
קטגוריה:שירים שנכתבו על ידי מאיה סימנטוב
קטגוריה:שירים שהולחנו על ידי מאיה סימנטוב
קטגוריה:שירים שהולחנו על ידי איתי גלו
קטגוריה:שירים שהולחנו על ידי עומר ענבר
קטגוריה:שירים שהופקו על ידי איתי גלו
קטגוריה:וידאו קליפים מעוררי מחלוקות
קטגוריה:שירים על בריאות הנפש
קטגוריה:שירים על מיניות
קטגוריה:סינגלים בהוצאת דנה מיוזיק
סמל העיר אריאל

סמל העיר אריאל הוא סמלה הרשמי של העיר אריאל והעירייה.

== תיאור הסמל ==
הסמל מורכב ממגן שתחתיתו מעוגלת. הסמל משקף את מיקומה של העיר אריאל. בסמל ניתן לראות:
*הרי שומרון בצבע כחול בתחתית
*זריחת השמש מעל ההרים בצבעי תכלת ולבן בחלק העליון

==היסטוריה==
הסמל עוצב על ידי תושבת העיר דליה לוי בשנת 1978 בעקבות תחרות שערכה המועצה המקומית אריאל. במקור הסמל עוצב בצבעי חום ההרים וכתום לזריחה.

בשנת 2009, עיצבה קרן נוטלס עבור החברה הישראלית למדליות ולמטבעות מטבע בזהב, כסף ובארד לסדרת מטבעות שנקראת "ערים בישראל" הנושא את סמל העיר מצידו השמאלי ועץ תפוח מצידו הימני שמייצג את עץ הדעת. גם שורשי העץ מיוצגים ומסמלים עיר עם צמיחה חזקה.

== הערות שוליים ==

אריאל
קטגוריה:אריאל
שיטת סילבה

ממוזער
שיטת סילבה היא תוכנית סיוע עצמי ומדיטציה שנקראת על שם מפתחה, חוסה סילבה. השיטה מתיימרת להגביר את היכולות של הפרט באמצעות הרפיה, ומנסה להגיע למה שהיא מכנה ״פיתוח תפקודים מוחיים גבוהים יותר״ דוגמת ״ראייה מרחוק״<ref name=":0"></ref>. השיטה תוארה כדת עצמית<ref name="Clarke2004"></ref>, תנועה דתית ואף כת<ref>Powers, A. M. (1984). [https://search.proquest.com/openview/2692f9eab69dd696e841a22c6807798f/1?pq-origsite=gscholar&cbl=18750&diss=y Silva mind control international: An anthropological inquiry (Parapsychology, cults, psychic, religion)]. Wayne State University.</ref>.

== ביוגרפיה ==
חוסה סילבדורוס, בהכשרתו מתקן מוצרי אלקטרוניקה, גדל בלארדו, טקסס. סילבדורוס התעניין בפסיכולוגיה וניסה לבחון אם שיטות פסיכולוגיות תוכלנה לעזור לו להעלות את מנת המשכל של ילדיו. הוא מספר שתוך כדי הניסיונות שלו לפתח ולהעלות את מנת המשכל של ילדיו, הוא הגיע למסקנה שביתו זכתה באופן פתאומי ביכולות פאראפסיכולוגית של ראייה מרחוק. בעקבות כך, סילבה החליט ללמוד עוד על התפתחות היכולות הנפשיות.<ref>Swain, P. (2020). [https://www.nature.com/articles/s41407-021-0651-7 The Silva Method]. BDJ Team, 7(7), 36-37.</ref>

בשנת 1944 החל סילבה לפתח את השיטה שלו, שנודעה בעבר בשם Silva Mind Control. הוא התנסה בשיטתו על בני משפחתו וחבריו לפני שהשיק אותה באופן מסחרי בשנות ה-60.

ביוגרפיה של סילבה פורסמה בשנת 1990.<ref></ref>

== טכניקה ==
הטכניקה של שיטת סילבה, שואפת להגיע ולקיים מצב של תפקוד מנטלי, המכונה "מצב אלפא", שבו תדירות גלי המוח היא שבעה עד ארבעה עשר הרץ.<ref name="method book"></ref> לדוגמה, חלימה בהקיץ והמעבר לשינה הם מצבי אלפא.<ref name="method book" />

סילבה טען שפיתח תוכנית שאימנה אנשים להיכנס למצבי מוח מסוימים של מודעות מוגברת. הוא גם טען שפיתח כמה תהליכים נפשיים שיטתיים לשימוש בעודם נמצאים במצבים אלה המאפשרים לאדם "להקרין את עצמו למרחוק" באופן מתוכנן. ברגע שהמוח מקרין את עצמו למרחוק, אדם יכול, לשיטתו של סילבה, לראות אובייקטים או מיקומים מרוחקים ולהתחבר לאינטליגנציה גבוהה יותר לצורך הדרכה. המידע המתקבל על ידי המוח המקרין, אמור להתבטא על ידי המוח, כמחשבות, תמונות, רגשות, ריחות, טעם וקול. ניתן לפעול לפי המידע המתקבל בדרך זו כדי לפתור בעיות.

== ספקנות ==
ג'יימס רנדי כתב ששיטת סילבה <blockquote>טוענת לפיתוח זיכרון משופר, יכולת למידה וכוחות פאראפסיכולוגיים כמו טלפתיה. למעשה, חלק גדול מהקורס מורכב מ"ביקור" של נעדרים שתלמידי הקורס דמיינו, וביצוע אבחונים עליהם. לא נעשו בדיקות לתקפות של נוהג זה; בדיקות מסוג זה לתקפות הניסויים, נמנעות על ידי מורי המערכת.</blockquote>

== ראו גם==
* אוטוסוגסטיה
* תפיסה על-חושית
* ראיה מרחוק

==הערות שוליים==

קטגוריה:פסאודו-מדע
קטגוריה:כתות
קטגוריה:פסיכותרפיה פסאודו-מדעית
מאזן א-תל

מאזן א-תל (נולד ב-1952) הוא שגריר ירדני בדימוס. בין השנים 2000–2004 מאזן א-תל היה הממונה על היחסים בין ישראל לירדן בשגרירות הירדנית בתל אביב.

== קריירה ==
ב-1976 מאזן א-תל נכנס לשירות החוץ של ירדן. מ-1978 עד 1983 היה נספח בשגרירות ירדן בפריז.

בין השנים 1984–1988 הוא היה המזכיר השני ליד הנציגות הירדנית שליד מטה האו"ם בז'נבה, בארמון האומות.

מ-1991 עד 1992 מאזן א-תל, היה חבר בקבוצת המומחים הטכניים, במשלחת הירדנית בוועידת מדריד ב-1991. מ-1992 עד 1994 הוא היה יועץ ליד המטה האו"ם במנהטן. בשנים 1995–1999 היה יועץ וסגן ראש שגרירות ירדן בניו דלהי.

משנת 2000 עד 2004 כיהן כממונה על היחסים בשגרירות ירדן בתל אביב.<ref></ref> מ-2005 עד הוא היה שגריר בפרטוריה (דרום אפריקה) עם הסמכה דיפלומטית במקביל במפוטו שבמוזמביק.

מ עד מאזן א-תל היה ראש המחלקה האירופית במשרד החוץ בעמאן. מ- עד- היה שגריר ירדן בברלין.<ref></ref> <ref>[https://www.diplomatisches-magazin.de/ambassador/&bsid=156 Diplomatisches Magazin, H.E. Dr. Mazen Tal]</ref>

==קישורים חיצוניים==

== הערות שוליים ==

קטגוריה:שגרירי ירדן בישראל
קטגוריה:ילידי 1952
בלילות (שיר של עופר ניסים ואודיה)

"בלילות" הוא סינגל שהוקלט על ידי הזמרת הישראלית אודיה בהפקת הדי ג'יי הישראלי עופר ניסים.<ref name=":0"></ref> הוא יצא לאור ב-5 בינואר 2023, על ידי חברת התקליטים עופר ניסים מיוזיק, כסינגל שלא מתוך אלבום.<ref name=":0" /> את השיר כתבו דולי ופן, אודיה ורון ביטון, הלחינו דולי ופן, אודיה וניסים והפיק ניסים עצמו.<ref name=":0" />

השיר הגיע למקום העשירי במצעד של מדיה פורסט.<ref name=":1"></ref>

== רקע וכתיבה ==
השיר נכתב על ידי דולי ופן, אודיה אזולאי ורון ביטון, הולחן על ידי דולי ופן אודיה וניסים והופק על ידי ניסים.<ref name=":0" /> במצעד שנערך לכבוד עופר ניסים במסגרת אירועי הגאווה לשנת 2023, נבחר "בלילות" לשיר התשיעי הטוב ביותר שלו. "בלילות" זכה להצלחה במצעד של מדיה פורסט כאשר דורג בעשירייה הפותחת במצעד ושהה בו במשך מספר שבועות.<ref name=":1" />

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה ממיליון השמעות.<ref></ref>

== וידאו קליפ ==
הווידאו קליפ הרשמי של השיר פורסם ב-5 בינואר 2023, ביום יציאתו כסינגל. הקונספט שלו הוא צילום בהופעה חיה של אודיה בביצוע השיר.

נכון ליוני 2023 עומד מונה הצפיות של הקליפ על למעלה מ-7 מיליון צפיות.

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|5 בינואר 2023
|הזרמת מוזיקה • הורדה דיגיטלית
|עופר ניסים
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2023
קטגוריה:סינגלים מ-2023
קטגוריה:שירי עופר ניסים
קטגוריה:שירי אודיה
קטגוריה:שירים באנגלית
קטגוריה:שירים שנכתבו על ידי אודיה
קטגוריה:שירים שנכתבו על ידי דולב רם
קטגוריה:שירים שנכתבו על ידי פן חזות
קטגוריה:שירים שנכתבו על ידי רון ביטון
קטגוריה:שירים שהולחנו על ידי עופר ניסים
קטגוריה:שירים שהופקו על ידי עופר ניסים
קטגוריה:שירים על לילות
קטגוריה:סינגלים בהוצאת עופר ניסים מיוזיק